ই-কমার্স খাতের উদ্যোক্তাদের সহায়তা করতে ই-ক্যাব, এসএসএল এবং ভিসা একত্রে কাজ করছে। এর মধ্যে উল্লেখযোগ্য হচ্ছে, বাজার সংশ্লিষ্ট তথ্য সংগ্রহ, অংশীদারদের মধ্যে নীতি নির্ধারনী বৈঠক আয়োজন এবং জনসাধারণের মধ্যে ই-কমার্স খাতের প্রতি আগ্রহ তৈরি এবং দেশব্যাপী ই-কমার্স ব্যবসাকে ছড়িয়ে দেয়া। সরকারের নেয়া ডিজিটাল বাংলাদেশ উদ্যোগকে সহায়তা করতে দেশের ডিজিটাল ব্যবসা খাতের উন্নয়নে অভিজ্ঞতা বিনিময়ের উপর জোর দেয়া হচ্ছে। এরই অংশ হিসেবে আজকের এই সেমিনার আয়োজন করা হয় যার মূল বিষয় ছিল ই-কমার্স খাতে ডিজিটাল পেমেন্ট সিস্টেমের গুরুত্ব ও প্রভাব সবার সামনে তুলে ধরা।